7. opfordrer Kommissionen til straks at udarbejde en evalueringsrapport om gennemførelsen af direktiv
75/129/EØF og til at forelægge forslag til foranstaltninger med henblik på at sikre overholdelse af direktivet;
8. hilser Den Europæiske Fond for Tilpasning til Globaliseringen velkommen, idet denne vil støtte arbejds-
tagerne og forbedre den sociale og uddannelsesmæssige infrastruktur i forbindelse med kollektive afskedi-
gelser, og opfordrer Rådet til at vedtage sin fælles holdning så hurtigt som muligt efter Parlamentets førstebe-
handling og at sikre, at fonden kan anvendes med tilbagevirkende kraft, hvis virkningerne af aktuellelukninger også gør sig gældende i 2007;
9. udtrykker sin solidaritet med de berørte arbejdstagere, deres familier og deres lokalsamfund, som er
berørt af afskedigelserne;
10. pålægger sin formand at sende denne beslutning til Rådet, Kommissionen og regeringerne og parla-
menterne i medlemsstaterne samt til Den Europæiske Samarbejdsorganisation og Sammenslutningen af
Industri- og Arbejdsgiverorganisationer i Europa.
P6_TA(2006)0316
CIA's påståede brug af europæiske lande ved transport og ulovlig tilbageholdelse
af fanger
Europa-Parlamentets beslutning om CIA's påståede brug af europæiske lande ved transport og
ulovlig tilbageholdelse af fanger på grundlag af det midlertidige udvalgs interimsbetænkning
(2006/2027(INI))
Europa-Parlamentet,
—der henviser til sin beslutning af 15. december 2005 om CIA's formodede brug af europæiske lande ved
transport og ulovlig tilbageholdelse af fanger (1),
—der henviser til sin afgørelse af 18. januar 2006 om nedsættelse af et midlertidigt udvalg om CIA's
påståede brug af europæiske lande ved transport og ulovlig tilbageholdelse af fanger (2),
—der henviser til forretningsordenens artikel 175,
—der henviser til interimsbetænkning fra Det Midlertidige Udvalg om CIA's Påståede Brug af Europæiske
Lande ved Transport og Ulovlig Tilbageholdelse af Fanger (A6-0213/2006),
A. der henviser til, at hovedformålet med det midlertidige udvalgs arbejde er at fastslå, om Den Europæiske
Union og dens medlemsstater i forbindelse med de påståede forhold har overholdt grundprincipperne iEU-traktatens artikel 6 og navnlig sikret beskyttelsen af de grundlæggende rettigheder som defineret bl.a.i den europæiske konvention til beskyttelse af menneskerettigheder og grundlæggende frihedsrettigheder,der blev vedtaget af Europarådet den 4. november 1950 (herefter benævnt »EMRK«),13.12.2006 C 303 E/833 Den Europæiske Unions Tidende
Torsdag, den 6. juli 2006DA
(1) Vedtagne tekster, P6_TA(2005)0529.
(2) Vedtagne tekster, P6_TA(2006)0012.
B. der henviser til, at Den Europæiske Unions charter om grundlæggende rettigheder (1), som blev prokla-
meret af Europa-Parlamentet, Rådet og Kommissionen på Det Europæiske Råds møde i Nice den
7. december 2000, og som er inkorporeret i del II af traktaten om en forfatning for Europa, udgør etreferencedokument på det europæiske kontinent ikke alene for De Europæiske Fællesskabers Domstol,men også for forfatningsdomsstolene og de øvrige domstole i medlemsstaterne,
C. der henviser til, at kampen mod terror ikke kan vindes ved at ofre netop de principper, som terrorismen
forsøger at tilintetgøre, navnlig princippet om, at de grundlæggende rettigheder aldrig må bringes i fare;der henviser til, at terrorisme skal bekæmpes med lovlige midler og under overholdelse af folkeretten ognational ret, og at både regeringerne og den brede offentlighed skal udvise en ansvarlig holdning hertil,
D. der henviser til, at princippet om den menneskelige værdigheds ukrænkelighed er nedfældet i artikel 1 i
chartret om grundlæggende rettigheder og danner grundlag for alle andre grundlæggende rettigheder ogsærlig retten til livet (artikel 2), forbuddet mod tortur og umenneskelig eller nedværdigende behandling
eller straf (artikel 4), retten til beskyttelse i tilfælde af udsendelse, udvisning og udlevering (artikel 19)
samt retten til adgang til effektive retsmidler og til en upartisk domstol (artikel 47), og at der ikke kangøres indskrænkninger i dette princip, selv ikke ud fra sikkerhedshensyn, hverken i fredstid eller ikrigstid,
E. der henviser til, at Den Europæiske Unions medlemsstater ifølge de internationale menneskerettighedsbe-
stemmelser, som fastlagt i FN's verdenserklæring om menneskerettigheder, den internationale konventionom borgerlige og politiske rettigheder og dertil knyttede instrumenter, og navnlig EMRK, er forpligtedetil at sikre, at alle personer inden for deres jurisdiktionsområde nyder godt af de grundlæggende rettig-
heder som fastslået på internationalt plan, herunder forbuddet mod udlevering eller udsendelse i de
tilfælde, hvor der er risiko for at blive udsat for tortur eller anden grusom, umenneskelig eller nedværdig-ende behandling eller straf,
F. der henviser til, at europæisk og international menneskerettighedslovgivning forbyder tvungen
forsvinden, herunder hemmelige tilbageholdelser, hvor personer uden nogen form for rettergang holdes iisolation, uden at deres pårørende eller offentligheden underrettes om deres skæbne eller opholdssted,
G. der henviser til, at de påståede forhold ikke blot er omfattet af EMRK, men også kan være ansvarspådra-
gende for medlemsstaterne i deres egenskab af parter i
—konventionen om tortur og anden grusom, umenneskelig eller nedværdigende behandling eller straf
vedtaget af FN's Generalforsamling den 10. december 1984
—den internationale konvention om borgerlige og politiske rettigheder vedtaget af FN's Generalforsam-
ling den 16. december 1966
—Chigaco-konventionen af 7. december 1944 angående international civil luftfart, særlig artikel 3, 4
og 6,
H. der henviser til, at det er nødvendigt med et så nært samarbejde muligt mellem regeringerne i Europa,
USA og alle andre lande, der kæmper for samme sag, for at bekæmpe terrorismen,
I. der henviser til, at det er nødvendigt med en så omfattende konsultation og et så nært samarbejde som
muligt mellem det midlertidige udvalg og Europarådet, FN's højkommissær for menneskerettigheder og
medlemsstaternes myndigheder, herunder navnlig de nationale parlamenter,13.12.2006 C 303 E/834 Den Europæiske Unions Tidende
Torsdag, den 6. juli 2006DA
(1) EFT C 364 af 18.12.2000, s. 1.
J. der henviser til, at konsultationen og samarbejdet bør tage højde for de aktiviteter og de undersøgelser,
der allerede er gennemført, særlig
—de endelige rapporter fra den svenske ombudsmand (1), den svenske Rigsdags Konstitutionelle
Udvalg (2) og de endnu ikke foreliggende rapporter fra FN's Torturkomité (3), som bl.a. omhandler
overførslen af Muhammed Al Zery og Ahmed Agiza til Egypten
—informationsmemorandaene af 22. november 2005 og 22. januar 2006 om påståede hemmelige
tilbageholdelser i Europarådets medlemsstater udarbejdet af senator Dick Marty, formand og ordfører
for Udvalget om Retlige Anliggender og Menneskerettigheder i Europarådets Parlamentariske
Forsamling
—de igangværende retslige undersøgelser i flere medlemsstater, særlig de konklusioner, som anklage-
myndigheden i Milano (4) har draget som led i efterforskningen af bortførelsen af den egyptiske stats-
borger Abu Omar, og den igangværende efterforskning i Tyskland, der foretages af anklagemyndig-heden i München, vedrørende den påståede bortførelse og tilbageholdelse af den tyske statsborgerKhaled El-Masri
—de igangværende eller allerede afsluttede parlamentariske undersøgelser i flere medlemsstater og
tiltrædelseslande
—de erklæringer, der er fremsat af myndighederne i en række medlemsstater, særlig Tyskland, Det
Forenede Kongerige, Spanien og Irland, vedrørende de landinger med civile CIA-fly, der har fundetsted på deres territorium,
K. der henviser til, at der ligeledes må lægges særlig vægt på den interimsrapport, som Europarådets gene-
ralsekretær (
5) har udarbejdet som led i den undersøgelse, der er foretaget på grundlag af artikel 52 i
EMRK, og på generalsekretærens redegørelse på pressekonferencen den 12. april 2006, der lå i forlæn-gelse af de detaljerede svar fra Europarådets medlemsstater (
6), heriblandt EU's medlemsstater; der
henviser til, at generalsekretæren har fastslået, at der tydeligvis har fundet overførselsflyvninger sted, atpraktisk taget ingen af Europarådets medlemsstater råder over egnede ved lov eller administrativt fastsatte
foranstaltninger til effektivt at beskytte personer mod krænkelser af menneskerettighederne, som begås
af agenter fra fremmede efterretningstjenester, der opererer på deres territorium, og at han har modtagetet svar, som officielt erkender, at visse personer er blevet »overgivet« til udenlandske agenter efter proce-durer, som ikke opfylder de krav og sikkerhedsforanstaltninger, der kræves i henhold til EMRK ogEuroparådets andre juridiske instrumenter (
7),
L. der henviser til, at den indledende fase af det midlertidige udvalgs arbejde har gjort det muligt udarbejde
et sammenhængende dossier af oplysninger fra især
—de høringer, der fandt sted den 13. og 23. februar, den 6., 13., 21. og 23. marts, den 20. og 25. april
og den 2. maj 2006 med deltagelse af advokater, journalister, repræsentanter for ikke-statslige organi-sationer (ngo'er), påståede ofre for ekstraordinære overførsler, repræsentanter for de offentligemyndigheder i medlemsstaterne og repræsentanter for EU-institutionerne13.12.2006 C 303 E/835 Den Europæiske Unions Tidende
Torsdag, den 6. juli 2006DA
(1) Den svenske Rigsdags ombudsmand: »A review of the enforcement by the Security Police of a Government decision to
expel two Egyptian citizens«, reference nr. 2169-2004 (22. maj 2005).
(2) Den svenske Rigsdag: »The Swedish Government's handling of matters relating to expulsion to Egypt«, Scrutiny report
2005/06.KU2,
http://www.riksdagen.se/templates/R_PageExtended_7639.aspx.
(3) Afgørelse fra De Forenede Nationers Torturkomité, meddelelse nr. 233/2003, Ahmed Hussein Kamil Agiza/Sverige
(20. maj 2005),
http://www.unhchr.ch/tbs/doc.nsf/MasterFrameView/3ef42bcd48fe9d9bc1257020005533ca?Opendocument
(4) Domstolen i Milano, Sezione Giudice per le indagini preliminari, reference nr. 10838/05 R.G.N.R og nr. 1966/05 R.G.
GIP.
(5) Rapport fra Europarådets generalsekretær, udarbejdet i henhold til artikel 52 i EMRK:»Secretary General's report under
Article 52 ECHR on the question of secret detention and transport of detainees suspected of terrorist acts, notably by
or at the instigation of foreign agencies«,https://wcd.coe.int/ViewDoc.jsp?Ref=SG/Inf%282006%295&Sector=secPrivateOffice&Language=lanEnglish&Ver=origi-
nal&BackColorInternet=9999CC&BackColorIntranet=FFBB55&BackColorLogged=FFAC75.
(
6) http://www.coe.int/T/E/Com/Files/Events/2006-cia/annexes.asp.
(7) Noter til pressekonference afholdt af Terry Davis, Europarådets generalsekretær, onsdag den 12. april 2006;
http://www.coe.int/T/E/Com/Files/PA-Sessions/April-2006/20060412_Speaking-notes_sg.asp.
—de skriftlige bidrag fra indbudte talere, officielle dokumenter og anden dokumentation, som det
midlertidige udvalg foreløbig har haft adgang til
—erklæringer fra repræsentanter for USA's regering, hvori de erkender deres overførselspraksis,
samtidig med at de benægter, at tortur er blevet anvendt eller outsourcet,
M. der henviser til, at det midlertidige udvalg, på trods af at det ikke er udstyret med domstolslignende
undersøgelsesbeføjelser, og på trods af at efterretningstjenesternes påståede aktiviteter holdes hemmeligeaf de nationale myndigheder, har indsamlet bekræftede oplysninger om, at der på europæisk territoriumer foregået visse ulovlige aktiviteter, der har haft konsekvenser for europæiske borgere og personer medfast bopæl, således at det nu påhviler de europæiske regeringer at føre bevis for, om deres menneskeret-
tighedsforpligtelser i henhold til artikel 6 i TEU og til EMRK rent faktisk er blevet overholdt,
N. der henviser til, at det arbejde, som det midlertidige udvalg hidtil har udført, bekræfter, at Parlamentets
afgørelse af 18. januar 2006 om nedsættelse af dette udvalg var velbegrundet, men at det også har vist,
at det er nødvendigt at foretage andre former for kontrol og at indhente supplerende oplysninger, og atdet midlertidige udvalg derfor bør fortsætte sit arbejde for at kunne at opfylde sit mandat fuldt ud,
O. der henviser til, at Parlamentet i sin afgørelse af 18. januar 2006 i punkt 3 vedtog, at det midlertidige
udvalg skulle forelægge en interimsbetænkning for Parlamentet med detaljerede forslag om, hvorledesdet vil fortsætte sit arbejde,
P. der henviser til, at »europæiske lande« i denne beslutning skal forstås som medlemsstater, tiltrædelses- og
kandidatlande samt associerede lande som beskrevet i det midlertidige udvalgs mandat, der blev vedtaget
den 18. januar 2006,
Q. der henviser til, at denne beslutning omhandler tre forskellige typer af ordninger, som tilsyneladende
anvendes i USA:
—ekstraordinær overførsel, hvor den enkelte person overføres til en anden regering til forhør
—hemmelig tilbageholdelse, hvor den enkelte person overføres til steder, der er under amerikansk
kontrol og
—overførsel ved fuldmagt, hvor den enkelte person overføres til varetægtsfængsling i et tredjeland efter
ordre fra USA; selvom der ikke foreligger nogen offentlige oplysninger om, at et europæisk land tidli-gere har tilbageholdt en person efter ordre fra USA, er det meget muligt, at personer er rejst gennemeuropæiske lande på vej til denne form for tilbageholdelse,
Om oplysninger det midlertidige udvalg har tilvejebragt til dato
1. tilslutter sig de konklusioner, som Europarådets generalsekretær er nået frem til som afslutning på det
efterforskningsarbejde, han har gennemført på grundlag af artikel 52 i EMRK;
2. noterer sig ligeledes i denne forbindelse udtalelse nr. 363/2005 fra Den Europæiske Kommission for
Demokrati gennem Lov (Venedig-kommissionen) (
1) til Europarådets Parlamentariske Forsamling, herunder
navnlig at
—en stat, der er medlem af Europarådet, og som samarbejder aktivt og passivt for at påbyde og gennem-
føre hemmelige tilbageholdelser, handler ansvarspådragende i forhold til EMRK13.12.2006 C 303 E/836 Den Europæiske Unions Tidende
Torsdag, den 6. juli 2006DA
(1) http://www.venice.coe.int/docs/2006/CDL-AD%282006%29009-e.asp#_Toc130704767.
—en stat, der er medlem af Europarådet, ligeledes handler ansvarspådragende, hvis den pågældende stats
embedsmænd (politi, efterretningstjeneste osv.) overskrider deres beføjelser og samarbejder med uden-
landske myndigheder eller ikke forhindrer en anholdelse eller en hemmelig tilbageholdelse, som ikke erbragt til regeringens kendskab;
3. beklager, at de bestemmelser, der regulerer efterretningstjenesternes aktiviteter, virker utilstrækkelige i
flere medlemsstater, hvilket gør det nødvendigt at indføre bedre kontrolforanstaltninger, særlig hvad angårfremmede efterretningstjenesters aktiviteter på disse medlemsstaters territorium, herunder også på fremmede
militærbaser, og mener, at der på EU-plan bør indføres regler for samarbejde;
4. beklager, at NATO hidtil har nægtet det midlertidige udvalg adgang til den fulde ordlyd af NATO-rådets
beslutning af 4. oktober 2001 om gennemførelse af Washington-traktatens artikel 5; opfordrer indtrængendeNATO til at give adgang til beslutningens fulde ordlyd for at skabe klarhed i sagen;
5. erkender betydningen af et tæt samarbejde mellem efterretningstjenesterne i medlemsstaterne og de alli-
erede stater, men understreger, at et sådant samarbejde ikke må forveksles med suverænitetsafgivelse på EU's
territorium og i EU's luftrum;
6. noterer sig udtalelserne fra EU's koordinator for terrorbekæmpelse, Gijs de Vries, og den højtstående
repræsentant for den fælles udenrigs- og sikkerhedspolitik, Javier Solana, som begge erklærede, at de ikkehavde forståelsen af, at medlemsstater under deres samarbejde med CIA havde overtrådt nationale, europæ-iske eller internationale love, samtidig med at de tilføjede, at de ikke har kompetence til at anmode om
oplysninger fra medlemsstater;
Om de ulovlige pågribelser, udsendelser, anholdelser, bortførelser, ekstraordinære overførsler og hemmelige
tilbageholdelser, der er foretaget af CIA, af andre amerikanske instanser eller af andre tredjelandes efter-
retningstjenester
7. er foruroliget over, at de oplysninger, der allerede er kommet for dagen i medlemsstaterne, Europarådet
og det midlertidige udvalg, viser, at de grundlæggende menneskerettigheder siden den 11. september 2001som led i den meget vigtige bekæmpelse af terrorisme gentagne gange er blevet krænket på en alvorlig og
uacceptabel måde, særlig i forhold til EMRK, De Forenede Nationers konvention om tortur og anden
grusom, umenneskelig eller nedværdigende behandling eller straf, Den Europæiske Unions charter omgrundlæggende rettigheder og den internationale konvention om borgerlige og politiske rettigheder;
8. må på grundlag af det bevismateriale, der er forelagt for det midlertidige udvalg, formode, at CIA eller
andre amerikanske instanser i nogle tilfælde har været direkte ansvarlige for ulovlig pågribelse, udsendelse,bortførelse og tilbageholdelse af terrormistænkte på medlemsstaternes og tiltrædelses- og kanditatlandenes
område, og for ekstraordinær overførelse af bl.a. EU-borgere eller personer med fast bopæl; minder om, at
disse handlinger ikke er i overensstemmelse med kendte internationale retsprincipper og er i strid medmenneskerettighedslovgivningens grundlæggende principper;
9. beklager, at forståelsesaftalerne mellem USA og europæiske lande fortsat hemmeligholdes for det midler-
tidige udvalg;
10. tager afstand fra anvendelse af ekstraordinære overførsler, som har til formål at sikre, at de mistænkte
ikke bliver stillet for retten, men bliver overført til tredjelande for at blive forhørt —hvorunder de kunne
blive udsat for tortur —og tilbageholdt på steder, der er under kontrol af USA eller lokale myndigheder;
anser det for uacceptabelt, at visse regeringer fralægger sig deres ansvar ved at anmode om diplomatiskeforsikringer fra lande, hvor der er stærke grunde til at tro, at de anvender tortur; dette synspunkt blev lige-ledes udtrykt i konklusionerne fra Manfred Nowak, den særlige rapportør om tortur; mener desuden, at
ekstraordinær overførsel af personer til steder, hvor tortur er almindeligt forekommende, er en krænkelse af
princippet om non-refoulement, jf. artikel 3 i FN's konvention om tortur;13.12.2006 C 303 E/837 Den Europæiske Unions Tidende
Torsdag, den 6. juli 2006DA
11. anser diplomatiske forsikringer, for så vidt der anmodes om undtagelse fra reglen, for en stiltiende
anerkendelse af anvendelsen af tortur i tredjelande og derfor for at være i modstrid med EU's forpligtelser
som fastsat i retningslinjerne for EU's politik over for tredjelande vedrørende tortur og anden grusom, umen-neskelig eller nedværdigende behandling eller straf, som Rådet vedtog den 9. april 2001;
12. er foruroliget over det vidneudsagn, der blev afgivet til det midlertidige udvalg af den canadiske stats-
borger Maher Arar, som blev anholdt af de amerikanske myndigheder, overført af CIA via en europæisk luft-havn og tilbageholdt i Syrien i tolv måneder, hvor han blev udsat for tortur; noterer sig, at amerikanernes
juridiske rådgiver, John Bellinger, da det midlertidige udvalgs delegation besøgte USA, erklærede, at Arar-
sagen behandles på grundlag af den amerikanske immigrations- og toldlov og intet har at gøre med depåståede tilfælde af overførsel;
13. er dybt bekymret over, at alle de hidtidige resultater af arbejdet i det midlertidige udvalg synes at tyde
på, at europæisk luftrum og og lufthavne er blevet anvendt af CIA-stråmandsselskaber for at komme udenom de retlige forpligtelser for statsfly, der er fastsat i Chicago-konventionen, til ulovligt at overgive personer,
som var mistænkt for terrorisme, i CIA's eller det amerikanske militærs varetægt eller overføre dem til andre
lande (heriblandt Egypten, Jordan, Syrien og Afghanistan), der hyppigt anvender tortur i forbindelse medforhør, således som den amerikanske regering selv har erkendt (
1);
14. bemærker, at det midlertidige udvalgs hidtidige arbejde ikke har ført til beviser for eksistensen af
hemmelige fængsler i EU; mener imidlertid, at det midlertidige udvalgs arbejde de kommende måneder vilfokusere nærmere på dette spørgsmål;
15. bifalder den amerikanske Kongres' indsats, som har ført til gennemførelse af McCains ændringsforslag,
der har til formål at sikre bedre beskyttelse af påståede terrorister mod at blive ulovligt behandlet af statslige
myndigheder;
Om muligheden for, at medlemsstaterne og tiltrædelses- og kandidatlandene i kraft af handlinger eller
undladelser er impliceret eller medskyldige i ulovlige pågribelser, udsendelser, anholdelser, bortførelser,ekstraordinære overførsler og hemmelige tilbageholdelser
16. anser det —ud fra de foreliggende vidneudsagn og den foreliggende dokumentation —for usandsyn-
ligt, at visse europæiske regeringer ikke har haft kendskab til aktiviteterne i forbindelse med de ekstraordi-
nære overførsler, der har fundet sted på deres territorium; anser det navnlig for fuldstændig usandsynligt, at
flere hundrede flyvninger gennem en række medlemsstaters luftrum og et tilsvarende antal bevægelser ud ogind ad europæiske lufthavne kan være foregået uden enten sikkerhedstjenesternes eller efterretningstjene-sternes vidende, og uden at højtstående embedsmænd disse tjenester i det mindste har overvejet forbindelsenmellem disse flyvninger og anvendelsen af ekstraordinære overførsler; bemærker, at denne antagelse støttes
af det forhold, at højtstående personer i den amerikanske regering altid har påstået, at de har handlet uden
at krænke europæiske landes nationale suverænitet;
17. anser det ligeledes —i lyset af de retslige undersøgelser, de foreliggende vidneudsagn og den under-
søgte dokumentation —for usandsynligt, at den bortførelse, som CIA-agenter foretog den 17. februar 2003
af den egyptiske statsborger Abu Omar, der efterfølgende blev ført til Aviano og senere til Ramstein, kunnehave været organiseret og gennemført uden forudgående orientering af de italienske myndigheder eller
sikkerhedstjenester;
18. opfordrer ud fra den antagelse, at de betingelser, der lå til grund for den tidligere trufne afgørelse, ikke
længere synes at gøre sig gældende, den italienske regering til at anmode om at få udleveret de 22 CIA-agenter, der var involveret i bortførelsen af Abu Omar, for at fremme den igangværende retssag og få sand-heden bragt frem i lyset;13.12.2006 C 303 E/838 Den Europæiske Unions Tidende
Torsdag, den 6. juli 2006DA
(1) Jf. de amerikanske rapporter om menneskerettigheder: U.S. Department of State country reports on human rights prac-
tices (2003).
19. fordømmer CIA's bortførelse af den tyske statsborger Khaled el Masri, som fra januar til maj 2004
blev holdt fanget i Afghanistan og ved den lejlighed blev behandlet på nedværdigende og umenneskelig vis;
konstaterer desuden, at mistanken om, at Khaled el Masri forinden, fra den 31. december 2003 til den23. januar 2004, blev uretmæssigt tilbageholdt i Den Tidligere Jugoslaviske Republik Makedonien og den23./24. januar 2004 blev overført herfra til Afghanistan, hidtil ikke er blevet afkræftet; mener, at de foran-staltninger, som Den Tidligere Jugoslaviske Republik Makedonien ifølge egne oplysninger har truffet for at
undersøge spørgsmålet, var utilstrækkelige;
20. bifalder den parlamentariske undersøgelse i den tyske Forbundsdag og afventer de endelige resultater
fra dens undersøgelsesudvalg;
21. understreger behovet for en bedre demokratisk og retslig kontrol af EU's foranstaltninger til bekæm-
pelse af terror; er af den holdning, at Rådets arbejdsgruppe for bekæmpelse af terror systematisk bør
behandle spørgsmålet om beskyttelse af menneskerettighederne på sine møder og offentliggøre en årsberet-
ning herom;
22. opfordrer det fremtidige agentur for grundlæggende rettigheder til at lægge særlig vægt på sager om
udlevering af påståede terrormistænkte fra medlemsstater til tredjelande;
23. beklager, at den svenske stat gav afkald på kontrollen med håndhævelsen af loven i Bromma lufthavn
den 18. december 2001, da regeringens beslutning om at udvise to egyptiske statsborgere, Mohammed AlZary og Ahmed Agiza, blev gennemført, og to amerikanske agenter fik tilladelse til at udøve offentligmyndighed på svensk territorium, hvilket ifølge det svenske parlaments chefombudsmand er uforeneligt medden svenske lovgivning;
24. beklager, at Sveriges udvisning af de egyptiske statsborgere, Mohammed Al Zary og Ahmed Agiza, i
december 2001 udelukkende skete på grundlag af diplomatiske forsikringer fra den egyptiske regering, derikke gav effektiv beskyttelse mod tortur;
25. opfordrer indtrængende til, at undersøgelserne fortsættes for at klarlægge, hvilken rolle amerikanske
soldater, der deltog i NATO-stabiliseringsstyrken (SFOR), har spillet i bortførelsen og overførslen til Guantá-
namo af seks bosniske statsborgere og/eller fastboende af algerisk oprindelse i strid med en bindende fore-
løbig afgørelse truffet af Menneskerettighedskammeret for Bosnien-Hercegovina og på trods af den bosniskehøjesterets afgørelse om at løslade de mistænkte, som forklaret af Manfred Nowako, der var medlem afMenneskerettighedskammeret for Bosnein-Hercegovina på det pågældende tidspunkt; opfordrer til, at denbosniske regerings eventuelle rolle i denne sag undersøges yderligere; fremhæver behovet for mere informa-
tion om NATO's og FN's internationale politistyrkes eventuelle involvering i denne forbindelse;
26. opfordrer indtrængende til, at undersøgelserne fortsættes for at af- eller bekræfte den påståede eksi-
stens af et hemmeligt interneringscenter i Kosovo og KFOR-styrkernes mulige involvering i den ulovligetilbageholdelse af terrormistænkte;
27. foreslår, at NATO's generalsekretær inviteres til en høring i det midlertidige udvalg for bl.a. at klar-
lægge SFOR- og KFOR-styrkernes eventuelle deltagelse i den ulovlige anholdelse, overførsel og tilbageholdelseaf terrormistænkte;
28. minder medlemsstaterne om, at stater i henhold til Den Europæiske Menneskerettighedsdomstols rets-
praksis har materielle og processuelle positive forpligtelser på menneskerettighedsområdet og skal træffe
lovgivningsmæssige foranstaltninger for at forhindre, at menneskerettighedsovertrædelser kan finde sted på
deres territorium, samt efterforske påståede krænkelser og straffe de ansvarlige, såfremt sådanne krænkelserhar fundet sted; gør desuden opmærksom på, at de kan drages til ansvar for krænkelse af EMRK, hvis de ikkeoverholder disse positive forpligtelser; understreger derfor, at medlemsstaterne har pligt til at foretage efter-forskning med henblik på at fastslå, om deres territorium eller luftrum har været anvendt til menneskerettig-hedskrænkelser begået af dem selv eller af tredjelande med deres nødvendige direkte eller indirekte
medvirken, og at de skal træffe alle nødvendige lovgivningsmæssige foranstaltninger for at forhindre genta-
gelse af sådanne krænkelser;13.12.2006 C 303 E/839 Den Europæiske Unions Tidende
Torsdag, den 6. juli 2006DA
Om anvendelse af tortur
29. understreger, at forbuddet mod tortur eller grusom, umenneskelig eller nedværdigende behandling
som defineret i artikel 1 i De Forenede Nationers konvention om tortur og anden grusom, umenneskelig
eller nedværdigende behandling eller straf er absolut og uden undtagelser, uanset om der foreligger krigstil-
stand eller trussel om krig, indre politisk ustabilitet eller anden undtagelsestilstand; henviser til, at tilbagehol-delse i isolation, bortførelse og ekstraordinær overførsel udgør krænkelser af de grundlæggende rettigheder ihenhold til folkeretten, navnlig artikel 3 og 5 i EMRK, særlig da disse handlinger er ensbetydende med tortureller umenneskelig og nedværdigende behandling;
30. erindrer om, at enhver udtalelse eller tilståelse, der er afgivet under tortur eller ved anvendelse af
grusom, umenneskelig og nedværdigende behandling under ingen omstændigheder hverken kan anses forgyldigt bevis, jf. FN's torturkonvention, eller bør anvendes på nogen anden måde; tilslutter sig den alminde-lige skepsis vedrørende troværdigheden af tilståelser, der opnås ved hjælp af tortur og deres bidrag til fore-
byggelse og bekæmpelse af terrorvendelse, hvilket blæandt andre den tidigere britiske ambassadør i
Usbekistan, Craig Murray, tilkendegav under en høring i det midlertidige udvalg;
31. opfordrer indtrængende medlemsstaterne og tiltrædelses- og kandidatlandene til konsekvent at over-
holde artikel 3 i FN's torturkonvention, særlig »non refoulement«-princippet, som fastslår, at »ingen delta-
gende stat må udvise, tilbagelevere (»refoulere«) eller udlevere en person til en anden stat, hvor der er vægtige
grunde for at antage, at han vil være i fare for at blive underkastet tortur«; opfordrer endvidere USA til attage sin fortolkning af »non refoulement«-princippet som formuleret i konventionens artikel 3 op tilrevision;
32. opfordrer medlemsstaterne til fuldstændig at afvise at stole på diplomatiske forsikringer imod tortur
som anbefalet af Manfred Nowak;
33. opfordrer Rådet til at vedtage en fælles holdning imod medlemsstaters brug af diplomatiske forsik-
ringer fra tredjelande, hvis der er vægtige årsager til at tro, at personer risikerer at blive udsat for tortur eller
mishandling;
Om CIA's anvendelse af europæisk luftrum og europæiske lufthavne
34. mener, at mange af de flyvninger via medlemsstaters og tiltrædelses- og kandidatlandes luftrum og
lufthavne, som er foretaget med fly, der var ejet eller chartret af CIA, har indebåret gentagne krænkelser af
Chicagokonventionen, fordi forpligtelsen til at indhente tilladelse ved statsflyvninger, jf. konventionens
artikel 3, ikke blev overholdt;
35. beklager, at ingen medlemsstat eller noget tiltrædelses- eller kandidatland har vedtaget procedurer med
det formål at kontrollere, om civile luftfartøjer benyttes til formål, der er uforenelige med de internationalt
anerkendte menneskerettighedsstandarder;
36. anser de europæiske bestemmelser om et fælles europæisk luftrum og anvendelse, kontrol og forvalt-
ning af de nationale luftrum samt benyttelse af medlemsstatslufthavne og europæiske flyselskaber for helt
utilstrækkelige; understreger behovet for at fastsætte nye nationale, europæiske og internationale standarder;
opfordrer Kommissionen til allerede på nuværende tidspunkt at forbedre lovgivningen ved at forelægge etforslag til direktiv om harmonisering af de nationale lovgivninger om kontrol med civil ikke-kommercielluftfart;
37. opfordrer Kommissionen til at udarbejde henstillinger til medlemsstaterne om højnelse af standarderne
for overvågning af aktiviteter, der udføres ved hjælp af private chartrede fly, der benytter EU's lufthavne ogluftrum;
38. mener, at det er nødvendigt at få kastet lys over det reelle indhold i den aftale vedrørende den nye
transatlantiske dagsorden, der blev paraferet i Athen den 22. januar 2003, og som omhandler øget anven-delse af europæiske transitfaciliteter til støtte for tilbagesendelse af kriminelle/uønskede udlændinge;
39. mener, at det er nødvendigt at få afklaret, hvorledes de amerikanske efterretningstjenester rent faktisk
har benyttet luftrummet, de civile og militære lufthavne, NATO-baserne og de amerikanske baser;13.12.2006 C 303 E/840 Den Europæiske Unions Tidende
Torsdag, den 6. juli 2006DA
40. anser det endvidere for nødvendigt at få konstateret, om det kan bevises, at der findes hemmelige
fængsler i visse europæiske lande, således som det er blevet påstået i flere undersøgelser foretaget af journali-
ster og autoritative ngo'er;
Om de officielle delegationsbesøg, som det midlertidige udvalg har foretaget til dato
41. mener, at de to officielle delegationsesøg, der er foretaget til henholdsvis Den Tidligere Jugoslaviske
Republik Makedonien og USA, har været en informationskilde af afgørende betydning for arbejdet i detmidlertidige udvalg og har gjort det muligt at få direkte kendskab til såvel de politiske myndigheders og somcivilsamfundets synspunkter i de to lande;
42. fordømmer, at den tyske statsborger Khalid El-Masri i 2004 blev ulovligt tilbageholdt i Afghanistan i
over fire måneder; beklager myndighedernes tilbageholdenhed i Den Tidligere Jugoslaviske Republik
Makedonien med hensyn til at bekræfte, at El-Masri opholdt sig i Skopje og sandsynligvis blev tilbageholdtdér, inden CIA-agenter overførte ham til Afghanistan;
43. beklager den amerikanske regerings yderst restriktive fortolkning af FN's torturkonvention og navnlig
af forbuddet mod enhver form for overførsler, der kan føre til, at de udleverede fanger udsættes for tortureller nedværdigende, grusom og umenneskelig behandling;
Om det midlertidige udvalgs fremtidige arbejde
44. konstaterer, at det er nødvendigt at fortsætte arbejdet i det midlertidige udvalg og at foretage en grun-
digere evaluering af de relevante begivenheder for at kontrollere, om en eller flere medlemsstater har over-
trådt EU-traktatens artikel 6; understreger ligeledes, at det vil være hensigtsmæssigt at udvide efterforsk-
ningen til at omfatte begivenheder og lande, der ikke udtrykkeligt er nævnt i denne beslutning;
45. beslutter derfor, at det midlertidige udvalg skal fortsætte sit arbejde i den resterende del af den fastsatte
funktionsperiode på tolv måneder uden at foregribe bestemmelserne i forretningsordenens artikel 175 omen eventuel forlængelse af denne funktionsperiode;
46. mener, at der snarest muligt bør iværksættes et forberedende lovgivningsarbejde i EU og i Europarådet
for at sikre en fyldestgørende retsbeskyttelse af personer, som befinder sig inden for medlemsstaternes juris-diktionsområde, og for at sikre en effektiv parlamentarisk kontrol med efterretningstjenesterne på nationaltplan og på EU-plan; anser det med henblik herpå for meget vigtigt at oprette og igangsætte Den Europæiske
Unions Agentur for Grundlæggende Rettigheder;
47. beklager de klare holdningsmæssige forskelle, der til dato har gjort sig gældende mellem den ameri-
kanske og europæiske retlige model, for så vidt angår de spørgsmål, der henhører under det midlertidigeudvalg; erkender imidlertid, at international terrorisme er en af de største trusler for sikkerheden og stabili-teten i EU og i det internationale samfund som helhed, og at denne trussel kun kan bekæmpes med legalemidler i nært samarbejde med USA; understreger, at der er et presserende behov for et klart forbud i folke-retten mod ekstaordinære overførsler og for, at de europæiske institutioner anlægger en fælles holdning på
dette område og tager dette spørgsmål op med de berørte tredjelande;
48. mener, at det midlertidige udvalg efter at have afsluttet sit arbejde bør foreslå, hvilke principper der
bør finde anvendelse:
—hvad angår behovet for en intern EU-overvågningsordning for at sikre, at medlemsstaterne lever op til
deres forpligtelser på menneskerettighedsområdet
—hvad angår nye regler om udveksling af oplysninger mellem efterretningstjenester
—hvad angår aftaler med tredjelande og internationale organisationer om bekæmpelse af terrorisme13.12.2006 C 303 E/841 Den Europæiske Unions Tidende
Torsdag, den 6. juli 2006DA
—hvad angår aftaler indgået med tredjelande i forbindelse med den europæiske naboskabspolitik, i hvilke
det underliggende princip altid skal være respekten for menneskerettighederne;
49. opfordrer Præsidiet til at træffe de nødvendige foranstaltninger til at sætte det midlertidige udvalg i
stand til fuldt ud at opfylde sit mandat —under hensyntagen til udvalgets helt særlige beføjelser —ved
indtil afslutningen af udvalgsarbejdet at give tilladelse til alle relevante undtagelser fra Parlamentets interneregler, særlig hvad angår
—antallet af eksperter, der indbydes til at deltage i det midlertidige udvalgs høringer, og som kan få godt-
gjort deres udgifter
—antallet af rejser og medlemmer, der kan godkendes i forbindelse med det midlertidige udvalgs officielle
delegationer
—udarbejdelse af fuldstændige referater af de høringer, som afholdes af det midlertidige udvalg, samt over-
sættelse af disse referater til sprogene i de EU-lande, der er berørt af undersøgelserne;
50. bifalder den indsats, som Europarådet, og især ordføreren for Udvalget om Retlige Anliggender og
Menneskerettigheder i Europarådets Parlamentariske Forsamling, har gjort, og noterer med tilfredshed, at derer etableret et samarbejde mellem Europarådet og det midlertidige udvalg;
51. opfordrer Rådet og hvert enkelt af dets medlemmer og i særdeleshed Rådets formandskab til helhjertet
og uden forbehold at støtte det midlertidige udvalgs arbejde i overensstemmelse med princippet om loyaltsamarbejde som defineret i traktaterne og De Europæiske Fællesskabers Domstols praksis;
52. opfordrer medlemsstaterne til at sende et klarere signal vedrørende lukningen af fangelejren i Guantá-
namo og til at spille en proaktiv rolle i bestræbelserne på at finde frem til en løsning for de fanger, der ikke
vil blive stillet for en domstol, og som ikke kan vende tilbage til deres oprindelses- eller bopælslande, fordi
de er blevet statsløse eller risikerer at blive udsat for tortur eller anden grusom, umenneskelig eller nedvær-digende behandling;
53. opfordrer indtrængende medlemsstaterne til at bistå alle europæiske borgere og alle, der har haft fast
bopæl i EU, som i øjeblikket tilbageholdes i Guantánamo, med al den nødvendige støtte og assistance,
herunder især retshjælp;
54. opfordrer Europarådets Komité til Forebyggelse af Tortur (CPT) til at arbejde hen imod at sikre, at alle
Europarådets medlemsstater opfylder deres forpligtelse (
1) til at orientere CPT om alle tilbageholdelsesfacili-
teter på deres territorium, og at sikre adgang til disse faciliteter;
55. opfordrer Kommissionen til fortsat at støtte det midlertidige udvalg i alle de skridt, som udvalget måtte
finde påkrævet;
56. understreger, at det er af afgørende betydning at samarbejde fuldt ud med parlamenterne i medlems-
staterne, tiltrædelseslandene, kandidatlandene og de associerede lande og særlig med de parlamenter, somhar iværksat et udredningsarbejde om det samme spørgsmål;
*
* *
57. pålægger sin formand at sende denne beslutning til Rådet, Kommissionen og regeringerne og parla-
menterne i medlemsstaterne, tiltrædelseslandene, kandidatlandene og de associerede lande samt tilEuroparådet og USA's regering og de to kamre i den amerikanske Kongres.
(1) Den europæiske konvention til forebyggelse af tortur og umenneskelig eller vanærende behandling eller straf, ref.:
CPT/Inf/C (2002) 1 [EN] (Part 1) —Strasbourg, 26.XI.1987, Art. 8.13.12.2006 C 303 E/842 Den Europæiske Unions Tidende
Torsdag, den 6. juli 2006DA